**ELŐTERJESZTÉS**

**A KÉPVISELŐ-TESTÜLET**

**2019. december 17-i rendes ülésére**

**Előterjesztés**

**Telki Község Képviselő-testületének 2020. évi munkatervéről**

A napirendet tárgyaló ülés dátuma: 2019.12.17.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. JOGSZABÁLYI HIVATKOZÁSOK** : Magyarország helyi önkormányzatairól szóló 2011. évi CLXXXIX. törvény 44. §-a, valamint Telki község Képviselő-testülete és Szervei Szervezeti és Működési Szabályzatáról szóló 20/2019.(X.28) Ör. számú rendelet 10. §.-a

**3.Költségkihatások** és egyéb szükséges feltételeket, illetve megteremtésük javasolt forrásai:

*Nincsenek*

**4. Tényállás bemutatása:**

Telki község Képviselő-testülete és szervei Szervezeti és Működési Szabályzatáról szóló 20/2018.(X.28) Ör. számú rendelet 10. §.-ban foglaltak alapján munkatervében határozza meg éves működését.

A Képviselő-testület évente legalább 6 alkalommal ülésezik, ezen kívül szükség szerint tart ülés.

A Képviselő-testület évente július 1-jétől augusztus 25-ig munkaterv szerinti ülést nem tart.

A munkatervet a képviselők, a Képviselő-testület bizottságai, valamint a helyben működő társadalmi szervezetek véleményének, javaslatának kikérését követően a polgármester készíti elő.

A munkatervben most feltüntetett napirendi pontok csak egy kötelező keretét adják meg a tervezett üléseknek, de természetesen ez év közben kiegészül azokkal a tárgyakkal, témákkal, amelyek az aktuális feladatokhoz kapcsolódnak.

A munkaterv nem zárja ki annak lehetőségét, hogy a képviselő-testület a tervezettől eltérően, több alkalommal és más időpontban tartson ülést.

A munkaterv tartalmazza:

* az ülések tervezett időpontját,
* a javasolt napirendeket,
* az egyes napirendek előadóit, akik egyben felelősek az előkészítésért.

A képviselő-testület és a bizottságok üléseiket általában hétfői napokon az alábbi időpontokban tartja.

A polgármester a munkatervben meghatározott időpontoktól – szükség szerint – eltérhet.

Csütörtök: 08.00 órakor Szociális Bizottság

Hétfő: 18.00 órakor Pénzügyi Bizottság

Hétfő: 18.00 órakor Képviselő-testület

Telki, 2019. december 11.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2019. (XII. .) Önkormányzati**

**Határozata**

**Telki Község Képviselő-testületének**

**2020. évi munkatervéről**

Telki Község Képviselő-testülete a Magyarország helyi önkormányzatairól szóló 2011. évi CLXXXIX. törvény 44. §-ában meghatározottak alapján – figyelemmel az Önkormányzat Szervezeti és Működési Szabályzatáról szóló 20/2019.(X.28) Ör. számú rendelet 10. §.-ában foglaltakra úgy határoz, hogy munkatervét az alábbiak szerint fogadja el.

|  |  |  |
| --- | --- | --- |
| **Időpont** | **Napirend** | **Előterjesztő** |
| **Január** | Döntés a Telki Polgármesteri Hivatalban igazgatási szünet elrendeléséről | **Jegyző** |
| Óvodai beiratkozás időpontjának meghatározása | **Polgármester** |
|  | Telki község 2020. évi költségvetés tárgyalása | **Polgármester** |
|  | Döntés az óvoda nyári zárva tartásáról | **Polgármester** |
|  | | |
| **Február** | Telki község 2020. évi költségvetés elfogadása | **Polgármester** |
|  | Polgármester 2020.évi szabadság ütemtervének elfogadásáról | **Alpolgármester** |
|  | Telki Zöldmanó Óvoda Házirendjének módosítása | **Polgármester** |
|  | | |
| **Március** | Az Önkormányzat 2020. évi közbeszerzési terve, valamint a 2019.évi statisztikai összegzés jóváhagyása. | **Polgármester** |
| Telki elismerő díjak adományozására benyújtott javaslatok elbírálása | **Polgármester** |
| A civil szervezetek részére nyújtandó pályázat kiírásáról | **Polgármester** |
|  | Döntés a Telki Zöldmanó Óvoda 2020/2021 évre vonatkozó beiskolázási Tervének jóváhagyásáról | **Polgármester** |
|  | | |
| **Április** | Tájékoztató Telki község Képviselő-testülete 2020. évi költségvetésének I. negyedéves végrehajtásáról. | **Polgármester** |
| Gazdasági program elfogadása | **Polgármester** |
| Döntés a Telki Óvoda 2020/21 évre vonatkozó Beiskolázási Tervének jóváhagyásáról | **Polgármester** |
| A helyi önszerveződő közösségek pénzügyi támogatására benyújtott pályázatok elbírálása | **Polgármester** |
|  | | |
| **Május** | A 2019. évi belső ellenőrzési terv végrehajtásáról szóló jelentés megtárgyalása | **Polgármester** |
| A 2019. évi költségvetés végrehajtásáról szóló beszámoló megtárgyalása. | **Polgármester** |
| Döntés Telki Község 2019. évi Gyermekvédelmi Beszámolójának jóváhagyásáról | **Jegyző** |
|  | Intézményi étkezési térítési díjak meghatározása | **Polgármester** |
|  | | |
| **Június** | Tájékoztató a közbiztonság helyzetéről, a körzeti megbízott munkájáról | **Polgármester** |
| Beszámoló az egészségügyi alapellátás helyzetéről | **Polgármester** |
| Beszámoló az önkormányzat által létrehozott alapítvány(ok) tevékenységéről | **Polgármester** |
|  | Helyi adórendeletek áttekintése | **Polgármester** |
|  | | |
| **Szeptember** | Tájékoztató Telki község Képviselő-testülete 2020.évi költségvetésének I. féléves végrehajtásáról. | **Polgármester** |
| Beszámoló a Polgármesteri Hivatal tevékenységéről | **Jegyző** |
| Bursa Hungarica Felsőoktatási Önkormányzati ösztöndíj-rendszerhez való 2021. évi csatlakozás | **Polgármester** |
| Telki Zöldmanó Óvoda 2019/2020. nevelési évének munkájáról | **Polgármester** |
| A helyi temetőkről és a temetkezés szabályairól szóló önkormányzati rendelet felülvizsgálata | **Polgármester** |
|  | | |
| **Október** | Döntés a Telki Óvoda 2020/2021. nevelési évre készült munkatervének jóváhagyásáról | **Polgármester** |
|  | | |
| **November** | Tájékoztató Telki község Képviselő-testülete 2020.évi költségvetésének I-III. negyedéves végrehajtásáról | **Polgármester** |
| Telki község Képviselő-testülete 2021. évi költségvetésének koncepciója | **Polgármester** |
| A 2021. évi belső ellenőrzési-terv összeállítása | **Polgármester** |
| Helyi adórendeletek áttekintése | **Polgármester** |
| Az Önkormányzat 2021. évi költségvetését megalapozó rendeletek felülvizsgálata és egyéb megalapozó döntések | **Polgármester** |
|  |  |  |

**A Képviselő-testületi ülések állandó témái:**

**Napirend** tárgyalása **előtt**i témák:

1. Tájékoztató a képviselő-testület két ülése között eltelt időszak főbb eseményeiről:

**Előterjesztő:** Polgármester,

1. Tájékoztató a testület által átruházott hatáskörökben hozott döntésekről

(kizárólag írásos formában)

**Előterjesztő:** Polgármester, Bizottságok)

1. Tájékoztató a képviselő-testület lejárt határidejű határozatainak végrehajtásáról

(kizárólag írásos formában)

**Előterjesztő:** Jegyző

**Napirend után** tárgyalandó témák:

1. Interpellációk
2. Egyebek

Felelős: Polgármester

Határidő:azonnal